שאלה: איך משיגים שמחה ועוד תכונות טובות?: איך נהיים שמחים ומפסיקים להסתכל אצל אחרים? איך משלימים עם עצמך ומקבלים ביטחון עצמי? איך משיגים תכונות טובות ונפרדים מתכונות רעות כמו קנאה כעס ותחרות? אייךך? אני עובדת על עצמי מלא זמן וזה לא עובד וזה מתסכל בטירוף.
תשובה: טל! מה נשמע? הפצצת בשאלות שוואלה, כל אחד ואחת בחיים שלו מתמודד איתם אם לא מיליון פעמים אז לפחות פעם אחת. סחתיין אז בואי בעצם נאפס את עצמנו קצת, שאלת 3 שאלות: 1. איך להיות שמחה ולא להסתכל על אחרים? (במילים אחרות, איך להיות שמחה בחלקך ולא לקנא) 2. איך להשלים עם עצמך ולקבל ביטחון עצמי? (במילים אחרות, איך פשוט לאהוב את עצמך) 3. איך להשיג תכונות טובות ולהיפרד מתכונות רעות? (במילים אחרות, איך עובדים על המידות) מוכנה לצאת לדרך? יאללה! איך להיות שמחה ולא להסתכל על אחרים? או איך להיות שמחה בחלקך ולא לקנא בשביל השאלה הזו הייתי שמחה שתיכנסי לקישור הבא. זאת שאלה שעניתי למישהי שבדיוק שאלה על העניין של קנאה ואיך להיות שמחה בחלקה. חזרת? יופי! אז אם קראת את השאלה את רואה שבעצם מה שאת חווה זה מה שמלא אנשים חווים במהלך חייהם. זאת הרגשה טבעית שנובעת מתוך תחושה שלא קיבלתי את מה שאני חושבת שבאמת מגיע לי. אז איך נהיים שמחים בחלקנו? אם קראת את התשובה אז ראית שם שברגע שאת מגדילה את עצמך, ברגע שאת שוברת את הטבע שלך, מביאה את הקנאה ממקום שמוציא את האדם מהעולם למקום של "קנאת סופרים תרבה חכמה", את בעצם הופכת להיות שמחה במה שיש לך. וחוצמזה, יש גם את העניין הכי חשוב בכל חיינו, שהקב"ה מביא לאדם בדיוק בדיוק את מה שהוא צריך וזקוק כדי לעבוד אותו. הקב"ה לא נותן למישהו כישורים או מתנות כי הוא מעדיף את חברה שלך על פניך, ממש לא. הקב"ה מביא לך דברים וכישרונות כדי שאת תוכלי למלא את יעודך בעולם. ואם משהו שלך- אל תדאגי, אף אחד לא ייקח את זה ממך. איך להשלים עם עצמך ולקבל ביטחון עצמי? או איך לאהוב את עצמך? נתחיל בזה שהשאלה השניה שלך קשורה גם לשאלה הראשונה. כי כמו שאת מן הסתם שמה לב, ברגע שאת לא שמחה במה שיש לך, אז אוטומטית את גם לא מרוצה מעצמך. לדוגמה: מישהי רוצה להיות נדיבה, וכרגע אין מה לעשות היא הגיעה מבית שהקמצנות הייתה בו ערך עליון. והיא רואה את חברה שלה שהיא נדיבה, והיא מקנאה: למה הקב"ה נתן לה נדיבות, למה לי לא מגיע, למה היא ואני לא. אז מה קורה? בואי נמשיך עוד קצת את חוט המחשבה של אותה בחורה. איזה בנאדם אני, איזה קמצנית, איזה גועל נפש, איך אני מקנאה בחברה, איך אני לא עובדת על המידות שלי, איזה מידות לא טובות יש לי. ונפסיק כאן כי נראה לי שהבנת את המסר. בקיצור, אז איך אוהבים את עצמנו? כמו שכתבתי למעלה, קודם כל מבינים שהקב"ה אוהב אותנו. הקב"ה אוהב אותך! הוא חושב שאת האוצר הכי גדול שיש לו בכל העולם הזה. נכון, יש לו עוד אוצרות, אבל בשביל הקב"ה כל אחד ואחת הוא כמו בן יחיד. אם הקב"ה אוהב אותנו אז זה אומר שהוא נתן לנו תכונות וכישורים וכל מיני דברים מיוחדים שיש רק לנו. יש רק טל אחת בכל העולם כולו ואין עוד אחת כמוה. יש אולי דומות לך, אבל את נדירה ומיוחדת. אם יש משהו נדיר ומיוחד, איך אפשר שלא לאהוב אותו?. וקצת בפסים מעשיים: פשוט תסתכלי בעין טובה על עצמך. תכתבי לך בכל יום, 5 דברים טובים שאת רואה בעצמך או שעשית היום. וכל יום תקראי את הרשימה שכתבת לפני כן. תשקיעי בעצמך, תשקיעי בדברים שאת טובה בהם. אם את טובה באמנות, תפתחי את הצד הזה שבך. כי ברגע שאת תהיי בטוחה בעצמך במקום שאת אוהבת ונוח לך, אז גם תהיי בטוחה בעצמך במקומות שפחות נוחים. איך להשיג תכונות טובות ולהיפרד מתכונות רעות? או איך עובדים על המידות? נתחיל בזה שזאת השאלה שאת הולכת להיות איתה במהלך כל חייך. כי עבודת המידות זאת עבודה לכל החיים. והאמת? הרבה תלוי ברצון שלך. אם תרצי לשפר את עצמך בתחומים מסוימים, ולא תוותרי לעצמך, את תצליחי לעבוד על המידות. לשם כך, התחלנו בקישור ונסיים בקישור. יש כאן 3 שאלות שעונות בדיוק על נושא עבודת המידות, ואני מרגישה שאם אוסיף עוד מילים הכל מיותר. (עבודת המידות, מה כמה ולמה) (איך לעבוד על המידות?) (איך אפשר להתגבר על מידת הכעס?) אז טל יקרה, שיהיה המון בהצלחה! מקווה שעזרתי במעט ואם יש עוד שאלה   אני במייל, בשמחה בת-חן batchenoh gmail.com